stanford-oval/wikipedia huggingface dataset:
דף ג'אם רקורדינגס
היסטוריה

דף ג'אם הוקמה במרץ 1984 על ידי ריק רובין בעודו סטודנט באוניברסיטת ניו יורק. זמן קצר לאחר מכן הכיר ריק רובין את ראסל סימונס באמצעות הדי ג'יי ג'ייזי ג'יי וסימונס. רובין היה מעוניין לשקם את החברה וראסל הפך לשותף לבעלות החברה. סימונס עזר בהחתמת אמנים חדשים רבים שהפכו במרוצת השנים לאמני "מוזיקה שחורה" ידועים כמו אל אל קול ג'יי, ביסטי בויז, פאבליק אנמי ו-EPMD.
פעילות

הסינגל הראשון שיצא באמצעות החברה הוא "It's Yours" של T La Rock וג'ייזי ג'יי משנת 1984.
בין הסינגלים הראשונים שיצאו דרך החברה היו סינגל הבכורה של אל אל קול ג'יי, "I Need A Beat" והסינגל השלישי של ביסטי בויז, "Rock Hard". שני הסינגלים הללו הצליחו מאוד הצלחה זו יצרה את חברת התקליטים הגדולה סי.בי.אס רקורדס (שמאוחר יותר הפכה לסוני מיוזיק).
האלבום המלא הראשון שיצא לאור דרך דף ג'אם הוא "Radio", אלבום הבכורה של אל אל קול ג'יי בשנת 1985. באותה השנה דף ג'אם הקימה לייבל המיועד למוזיקת רית'ם אנד בלוז.
בשנת 1988, לאחר סדרת מאבקים פנימיים בחברה, הפך ליאור כהן לנשיא החברה. המייסד והנשיא הקודם, ריק רובין, פרש והקים את הלייבל "דף אמריקן" (כיום "אמריקן רקורדינגס").
למרות ההצלחה של האמנים החתומים בחברה, בשנת 1992 דף ג'אם נקלעה לקשיים כלכליים והייתה על סף פשיטת רגל. בשנת 1994 לייבל בשם "פוליגרם" (כיום חלק מיוניברסל) קנה 50% מדף ג'אם וזה מה שהוציא את החברה מהקשיים הכלכליים. בשנת 1995 רכשה פוליגרם עוד 9.5% מדף ג'אם וחיזקה את השליטה שלה בחברה. בשנת 1997 החברה החתימה את הראפרית פוקסי בראון והחלה לשתף פעולה עם רוקאפלה רקורדס, חברת התקליטים של ג'יי-זי.
בשנת 1998 התמזגה פוליגרם עם יוניברסל מיוזיק גרופ ובעקבות כך גם דף ג'אם הפכה לחלק מיוניברסל. יוניברסל רכשה את החלק הנותר (41.5%) מראסל סימונס בעלות של 100 מיליון דולרים.
כאשר 100% מדף ג'אם היו בשליטת יוניברסל היא מיזגה אותה עם חברת תקליטים נוספת שהיא רכשה, איילנד רקורדס וקראה לחברה החדשה "איילנד דף ג'אם מיוזיק גרופ".
בשנת 1999 החברה הקימה לייבל בתוך לייבל המיועד למוזיקת סול וקראה לו "דף סול". לחברה הועברו אמנים שהיו חתומים בעיקר באיילנד רקורדס כמו דרו היל והסולן שלהם סיסקו, האחים אייסלי, מיוזיק, מונטל ג'ורדן, קייס, 112, כריסטינה מילאן ועוד.
מאוחר יותר באותה שנה, החברה התחילה לעבוד בשיתוף פעולה עם דה אינק. זמן קצר לאחר מכן החברה הקימה את הלייבל "דף ג'אם סאות'". הלייבל התמקד בהיפ הופ שהגיע מדרום מזרח ארצות הברית, סגנון מוזיקלי הידוע בשמו "דירטי סאות'". בין האמנים שחתמו בחברה היו לודאקריס, ליל ג'ון, ג'יי.די, צ'ינגי, בובי ולנטינו ועוד.
בשנת 2000, ליאור כהן, נשיא החברה פתח את הסניף הבינלאומי הראשון של דף ג'אם בגרמניה. הסניף של הרשת החתימה את גדולי אומני ההיפ הופ הגרמני וגם מייבאת את האלבומים של כל האומנים החתומים בדף ג'אם בארצות הברית.
בשנת 2002, כל האומנים החתומים ב'דף סול' הועברו לדף ג'אם ודף סול נסגרה. בשנת 2003 חברת 'מורדר אינק' (דה אינק כיום) הייתה מעורבת בחקירת FBI בעקבות הלבנת כספים וסחר בסמים. בעקבות כך בשנת 2005 דף ג'אם לא חידשה את החוזה עם החברה.
בשנת 2004 חברת 'רוקאפלה רקורדס' נמכרה לדף ג'אם. באותה השנה עזב ליאור כהן את תפקידו כנשיא ומנכ"ל החברה ועבר לוורנר ברוס רקורדס. את מקומו החליף המפיק אל. איי. רייד שתוך זמן קצר עזב ועבר גם הוא לוורנר. את רייד החליף ג'יי-זי. בשנת 2007 סיים ג'יי-זי את תפקידו כנשיא ומנכ"ל החברה והחוזה שלו לא חודש. במקומו מונה שוב אל. איי. רייד כנשיא זמני.
בשנת 2006, 'דף ג'אם סאות' החלו לשתף פעולה עם חברת התקליטים סליפ אנד סלייד רקורדס. מאז אמנים החתומים בסלייד רקורדס כמו טרינה, ריק רוס ועוד נחשבים לחתומים בצורה עקיפה גם בדף ג'אם.
בספטמבר 2024, דאף ג'אם השיקו את "דאף ג'אם רקורדינגס שוודיה" בהובלת מטיאס קליסטה. ההחתמה הראשונית כוללת אמני היפ הופ שוודיים בעיקרה.
הערות שוליים

↑  Thania Garcia ,Jem Aswad, Music Industry Moves: Def Jam Launches in Sweden; Lily Golightly Joins Alex Baker’s High Rise PR, Variety, ‏12 September 2024
| --- | --- |
בקרת זהויות :  BnF: cb13879993w (data)  ISNI: 0000 0001 0674 2732  LCCN: nr99009111  MusicBrainz: a92d1684-4edb-48aa-b913-30e9da213004  NKC: xx0193760  VIAF: 156399062   WorldCat (עם VIAF): 156399062
המעפיל

| --- | --- |
חדר האוכל משנת 1957 בתכנון שמואל מסטצ'קין
מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎33 מטר
תאריך ייסוד: 1945
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 932 תושבים
    - מתוכם, תושבי ישראל: 913 תושבי ישראל
 מפת מיקום  מפה דינמית   (למפת נתניה מוגדלת) המעפיל(למפת נתניה רגילה) המעפיל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המעפיל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המעפיל32°22′41″N 34°58′58″E﻿ / ﻿32.3780029141102°N 34.9827743096988°E﻿ / 32.3780029141102; 34.9827743096988  heמפת היישובים של מועצה אזורית עמק חפר באדום - המעפיל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10
http://www.hamaapil.co.il
הַמַּעְפִּיל הוא קיבוץ מזרם הקיבוץ הארצי-השומר הצעיר. היישוב הוא חלק מהמועצה האזורית עמק חפר.
הקמת הקבוצה

קבוצת "המעפיל" נוסדה בשנת 1938 בחדרה. גרעין מייסדיו היו יוצאי השומר הצעיר בגליציה, פולין, גרמניה ואוסטריה, שקיבלו את הכשרתם במרחביה, בבית זרע ובמעברות. רוב חברי הקבוצה היו מעפילים ומכאן בחרו את שם הקבוצה. בחדרה עסקה הקבוצה בעבודות מזדמנות בפרדס ובבנייה, אך עם פרוץ מלחמת העולם השנייה הצטמצם ייצוא פרי ההדר, וכך איבדו את עבודתם. חברי הקבוצה החליטו לנדוד בקבוצות כדי למצוא פרנסה, אך ב-1941 פקדה אותם מגפת טיפוס וקדחת. המגפה הביאה את הקבוצה לנטוש את חדרה, ולעבור למפרץ חיפה, לצד בית חרושת נעמן, שם התפרנסו מעבודות סבלות בנמל חיפה. לאחר המעבר, התאחדה הקבוצה יחד עם קבוצת "נחשונים" שישבה בקריית חיים, תחת השם "המעפיל".
אדמות היישוב

האדמות אשר עליהן הוקם הקיבוץ נרכשו בשנת 1932 על ידי יהושע חנקין מידי הכפר הערבי קאקון, שהיה מגדולי היישובים הערביים בשרון בזמנו. האדמות נמכרו כחלקות בודדות לבעלי מלאכה, לסוחרים ולאנשים שונים שרצו להשקיע את כספם בפרדסים. קוני האדמות התאגדו לשם הקמת משק הדרים מרוכז במקום, ובמסגרת ההכנות חפרו באר והקימו את שכונת "מרץ ב'" שהתעתדה ליישוב עם תחילת תנובתם של מטעי ההדרים שבמקום. אולם פרוץ מאורעות תרצ"ו הפך את התוכניות, מעט התושבים שהיו בשכונה נטשוה ופורעים מהכפר הסמוך קאקון השמידו את הצריפים המעטים והבאר שבמקום. בשנת 1942 רכשה הקק"ל את האדמות מידי הבעלים שלא חפצו בהן עוד, והוחלט למסור אותן לקבוצת "המעפיל".
העלייה לקרקע והשנים הראשונות

ב-2 בנובמבר 1945, יום השנה להצהרת בלפור, עלתה הפלוגה הראשונה לאדמות אלו במסגרת מבצע העלייה של שתים עשרה נקודות ההתיישבות. עם היתד הראשונה הצטרפה קבוצת גרעין מאנגליה וקבוצות השלמה מחברות נוער שהתחנכו במקום. בשנים הראשונות להקמתו המשק סבל קשות מקרבתו לכפר הערבי קאקון, וספג יריות, צליפות והטרדות בלתי פוסקות. במלחמת העצמאות החמיר המצב והקיבוץ סבל ללא הרף מהתנכלויות, יריות וצליפות שמנעו מהחקלאים לקצור את אדמתם עד כדי כך שנצרכו לקצור לאור הירח. מתוקף היותו היישוב המזרחי ביותר בעמק חפר, הקיבוץ שימש כבסיס לכוחות צה"ל בתקיפתם את הכפרים הערביים שנותרו בשרון. חומרת האירועים הביאה לפינוי ילדי הקיבוץ לחדרה עד שוך הקרבות, ומרבית העיסוק היה סביב הלחימה. חברי המעפיל שעבדו בשדות שימשו כסיירים לחטיבת אלכסנדרוני שהובאה כתגבורת על מנת להסיג את הכוחות הערביים שישבו על גדרות היישוב. גם לאחר כיבוש קאקון, המשיך הקיבוץ לסבול מהתקפות הנגד שביצעו העיראקיים. רק עם סיום המלחמה התפנה הקיבוץ לבניין המשק החקלאי בו.
כלכלה

ענפי הכלכלה העיקריים בקיבוץ הם:
ענפי החקלאות השונים - רפת, פרדס, אבוקדו, גידולי שדה, מדגה.
מפעלי תעשייה -
מפעל "תגה" - שותפות מוגבלת בבעלות הקיבוץ, העוסקת בייצור ובשיווק גרביים והלבשה תחתונה בישראל תחת המותג "תגה", וכן עבור חברות ומותגים אחרים. בשנת 2001 במסגרת מיזוג עם חברת דלתא, נמכרה פעילות ייצור ושיווק הגרביים.
מפעל MCP - מפעל לפיתוח מוצרי פלסטיק מתקדמים, בשותפות עם קיבוץ גזית.
תרבות וספורט

בתחום הספורט מחזיק הקיבוץ קבוצת כדורעף - הפועל המעפיל, שזכתה באליפות ישראל 14 פעמים, ובגביע המדינה 12 פעמים.
חברת הקיבוץ אורה גולדשטיין-אנלין הייתה אלופה פאראלימפית ושיאנית עולם בספורט הנכים, שזכתה ב-13 מדליות, מהן 4 זהב, במשחקים הפאראלימפיים: 1968, 1972 ו-1976.
בחגיגות 60 השנה להיווסדו, הפיק הקיבוץ את "אלבום חג השישים", הכולל תיעוד צילומי של תולדות היישוב.
תרבות וספורט > קיבוץ מתחדש

מתחילת המאה ה-21 חל מפנה מכריע באורחות חיינו עם הפרטת הקיבוץ. קיבוץ המעפיל כקיבוץ מתחדש מבטיח לחבריו רשת ביטחון וקרן עזרה הדדית, שחלה על מגזרי הבריאות, הסיעוד והחינוך – תמורת מסי קהילה להם מחויב כל חבר וכמו כן גמלאי המקום זוכים לפנסיה חודשית.
כל השירותים כמו – חדר האוכל, מרכול, מכבסה, מים, חשמל – מופעלים על ידי גורם פרטי לפי העיקרון – היצע וביקוש.
אישים בולטים שפעלו בקיבוץ

ד"ר שלמה שאלתיאל - מורה ומחנך, היסטוריון וחוקר תולדות התנועה הקיבוצית, תנועות הנוער ויהדות בולגריה, ביד יערי גבעת חביבה.
חיה ארבל - מלחינה ישראלית זוכת פרס אקו"ם.
"שלישיית המעפיל" - אחד ההרכבים היציבים והאהובים ביותר שצמחו בהתיישבות העובדת.
רבקה בסמן בן-חיים - משוררת יידיש ומורה.
רונית אופיר - זמרת ישראלית
מולה בן-חיים - צייר יהודי
יובל דניאלי - אמן ואוצר ישראלי
זאב לוי - פרופסור לפילוסופיה ולמחשבת ישראל באוניברסיטת חיפה.
אורה גולדשטיין-אנלין - אלופה פאראלימפית ושיאנית עולם בספורט הנכים.
נחום חופרי - ראש עיריית רעננה.
יוסי לוי בלז - פרופסור לפסיכולוגיה קלינית ומומחה בתחום מניעת אובדנות
עלית קרפ כותבת, עורכת, מתרגמת, בעלת טור דעה בעיתון מקור ראשון ועורכת מדור ספרים ב"הארץ"
חיה גילאור - סופרת ילדים
גלריית תמונות

מבנה מגורים - מהראשונים שבמבני הקיבוץ, 5 באוקטובר 2008
בית באר שהיווה את המבנה הראשון שהוקם באתר הקיבוץ, 5 באוקטובר 2008
מגדל מים השוכן בלב הקיבוץ, 5 באוקטובר 2008
בית התרבות מ-1967 בתכנון מנחם באר והגן שבחזיתו בתכנון ליפא יהלום, 5 באוקטובר 2008
משוריין המוצב סמוך לחדר האוכל, 5 באוקטובר 2008
חדר האוכל הנטוש, 2015
אולם מופעים בתכנון האדריכל מנחם באר, 2015
מבנה הארכיון שתוכנן במקור למגורי תינוקות והיה מבנה הקבע הראשון בקיבוץ
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  כתבה באתר BizPortal
↑  לא צוין, המעפיל, באתר מועצה אזורית עמק חפר, ‏לא צוין
| --- | --- |
בקרת זהויות :  NLI: 987007588272405171  VIAF: 44151431564556301689   WorldCat (עם VIAF): 44151431564556301689
נפת מרג' עיון

| --- | --- |

"נפת מרג' עיון" (מסומנת בצהוב)
 מדינה:  לבנון לבנון
 מחוז:  א'-נבטיה (מחוז)
 שליטה:  ישראל ישראל, חזבאללה חזבאללה
 בירת הנפה:  מרג' עיון
 שטח:  1,058 קמ"ר
 גובה:  860 מטרים
 אוכלוסייה:  ‏
  ‑ בנפה:  45,300
  ‑ צפיפות:  288.29 נפש לקמ"ר
 קואורדינטות:  33°21′40″N 35°35′32″E﻿ / ﻿33.3611°N 35.5921°E﻿ / 33.3611; 35.5921 
 אזור זמן:  UTC +2
 http://www.baladiyatmarjeyoun.com/main.html
  מפת מיקום  מפה מפורטת    he tabBackground:;tabBorder:#aaa;defaultTab:0;
נפת מרג' עיון (בערבית: قضاء مرجعيون) היא נפה מנהלתית במחוז א-נבטיה שבדרום לבנון. בירת הנפה היא מרג' עיון.
גאוגרפיה

נפת מרג' עיון משתרעת על פני 1,058 קמ"ר. העיירה מרג' עיון ניצבת על גבעה הפונה להר החרמון (ג'בל א-שייח') במזרח, לבופור (טירה צלבנית בת 1,000 שנה) מעל נהר הליטני, ומשקיפה על רמת תבנין (ג'בל עאמל) במערב, פונה אל א-ריחאן, ניחא ורכס הרי הלבנון בצפון, ולמישורים הפוריים של מחוז מרג' עיון המשתרעים לצפון ישראל בין אצבע הגליל והמישור שמתחת לגולן.
היישובים בנפה

אבל א-סקי
אל-ח'יאם
טייבה (לבנון)
קוסיר (מרג' עיון)
קליעה (לבנון)
קנטרה (מרג' עיון)
בלאט (מרג' עיון)
בלידא
בני חיאן
חולא
דיבין (מרג' עיון)
דיר סיריאן
דיר מימאס
רב א-ת'לאת'ין
טלוסה (לבנון)
עדשית
אל-עדייסה
עלמאן (מרג' עיון)
קבריח'א
כפר כילא
מג'דל סלם
מוחייביב
מרג' עיון
מרכבא
מיס אל-ג'בל
הרכב האוכלוסייה

מוסלמים – 83%
נוצרים – 16%
דרוזים – 1%
הרכב האוכלוסייה > מוסלמים

אסלאם שיעי – 80%
אסלאם סוני – 3%
עלווים – 0%
הרכב האוכלוסייה > נוצרים

מרונים – 6%
יוונים אורתודוקסים – 7%
יוונים קתולים – 3%
נוצרים אחרים – 1%
תמונות

מפה של דרום לבנון
מבט אל כפר כילא
מבט אל הכפר חולא
מבט אל העיירה אל-ח'יאם
הכפר קליעה
הכפר קליעה
הכפר מיס אל-ג'בל
תמונה שצולמה בשנת 1997 על ידי חייל צה"ל בשם שחר, ממוצב שרייפה ברצועת הביטחון בלבנון; הכפר ברקע הוא אִבּל א-סַקי (إبل السقي), ההר המושלג הוא החרמון הסורי (החלק הצפוני מערבי שלו)
מבט לכפר עדייסה
הערות שוליים

↑  מרג' עיון marjeyoun.net
| נפות לבנון |
| --- | --- | --- |
| מחוז ביירות | ביירות |  |
| מחוז הר הלבנון | נפת בעבדא • נפת עאליי • נפת מתן • נפת כסרוואן • נפת שוף • נפת ג'בייל |  |
| מחוז צפון לבנון | נפת טריפולי • נפת זע'רתא • נפת בשרי • נפת בתרון • נפת כורה • נפת דניי |  |
| מחוז בעלבכ-אלהרמל | נפת בעלבכ • נפת אל-הרמל |  |
| מחוז אל-בקאע | נפת זחלה • נפת ראשיא • מערב הבקאע |  |
| מחוז א-נבטיה | נפת א-נבטיה • נפת מרג' עיון • נפת חאצביא • נפת בינת ג'בייל |  |
| מחוז דרום לבנון | נפת צידון • נפת ג'זין • נפת צור |  |
| מחוז עכאר | נפת עכאר |  |
אבו אל-קיעאן

אַבּוּ אלְ-קִיעַאן (בהיגוי בדואי - אבו אל-גיעאן, בערבית: أبو القيعان – אבי הבקעות) הוא שבט בדואי ישראלי המתגורר בנגב.
מרבית בני השבט מתגוררים ביישוב חורה.
שאר קבוצה זו גרה בעיקר בכפרים הבלתי מוכרים כגון "כפר עתיר" ועוד.
כמו כן, עד נובמבר 2024 התגוררו כמה מבני שבט זה גם באום אלחיראן, עד הריסתו בגלל שהקמתו לא נחשבה חוקית, ובשביל להקים יישוב ישראלי אחר באופן יותר מוסדר (דרור).
היסטוריה

השבט הגיע לנגב בסוף המאה ה-19 והתיישב ליד המקום בו הוקם לימים, ב-1946, קיבוץ שובל. לאחר מלחמת העצמאות השתלט קיבוץ שובל על האדמות, ובני השבט נדדו משם, עד שב-1956 התיישבו בהוראת המושל הצבאי הישראלי באזור נחל יתיר. לשבט הוחכרו 7,000 דונם.
בשנת 1989 הוקם היישוב הבדואי חורה, בין השאר עבור בני השבט. מתוך 4,300 אנשי השבט, 3,200 עברו לגור ביישוב, אך כ-1,000 נשארו בכפרים הבלתי מוכרים עתיר ואום אלחיראן. מכיוון שהממשלה לא הכירה ביישובים האלה, תושביהם נשארו ללא חיבור לתשתיות, לרבות חשמל, מים זורמים וביוב.
ב-2013 עמד היישוב הבלתי מוכר אום אלחיראן בפני הריסה. זאת, לאחר דחיית עתירת התושבים לבג"ץ.
ב-2022 ביצע אחד מבני השבט את הפיגוע המשולב בבאר שבע. נכבדי השבט גינו את הפיגוע ופרסמו: ”"אנו מגנים בתוקף את הפיגוע הרצחני שגבה את חייהם של אזרחים חפים מפשע. האירוע הקשה הנו מקרה אינדיבידואלי של אדם בודד, ואינו מייצג את בני השבט שומרי החוק שתמיד דגלו בחיים משותפים"”.
ראו גם

בדואים בישראל
הערות שוליים

↑  דור המדבר: הבדווים וישראל, באתר השילוח, ‏2021-01-19
↑  עמוס גבירץ, הפינוי המושתק של אזרחים ישראלים, באתר הארץ, 9 בינואר 2017
↑    נחום ברנע, כוחותינו לא חזרו בשלום, באתר "ידיעות אחרונות", 20 בינואר 2017
↑  שבט אבו אלקיעאן: "מגנים בתוקף את הפיגוע הרצחני", באתר ערוץ 7
דרים קאצ'ר

| --- | --- |

 מקום הקמה:  סיאול 
 מוקד פעילות:  סיאול, דרום קוריאה
 תקופת הפעילות:  מ-2014 - הווה
 סוגה:  קיי-פופ • רוק • מטאל
 חברת תקליטים:  דרימקאצ'ר קומפני ‏•‏‏ פוני קניון
 cafe.daum.net/Dreamcatcher7
 חברות
 ג'יו, סוהה, שיאון, יוהיאון, דמי, הנדונג, גאהיון
 
דרים קאצ'ר (בעברית: לוכד חלומות; בקוריאנית: 드림캐쳐; באנגלית: Dreamcatcher) היא להקת בנות דרום קוריאנית. הלהקה הוקמה בשנת 2014 על ידי הלייבל Happyface Entertainment תחת השם MINX עם הרכב של חמש חברות: ג'יו, סוהה, שיאון, יוהיאון ודמי. בנובמבר 2016 הלהקה הודיעה שתתארגן מחדש ותופיע תחת השם "Dreamcatcher" ב-2017, עם שתי חברות נוספות חדשות בלהקה: הנדונג וגאהיון. תחת השם החדש הלהקה הוציאה לאור את הסינגל Nightmare. הלהקה נודעה כ"פנים של הרוק ב-קיי-פופ", במוזיקה עם אלמנטים של רוק ומטאל. הסגנון והמוזיקה של הלהקה צברו בהתחלה מוניטין בעיקר בקרב מעריצים זרים, שבהמשך הובילו להתעניינות מקומית. מועדון המעריצים הרשמי של הלהקה נקרא "InSomnia".
הלהקה, תחת השם MINX, על הבמה ב־2015
קריירה > 2014–2016: MINX

תחת השם Minx, הלהקה הופיעה לראשונה בהופעה חיה בפסטיבל Oak Valley Summertime ב-9 באוגוסט 2014. ב-15 בספטמבר Happyface Entertainment הודיעה באופן רשמי על הקמתה של להקת הבנות. שלושה ימים לאחר מכן הלהקה הוציאה באופן דיגיטלי את הסינגל "Why Did You Come to My Home", ועוד באותו היום הופיעה בשידור חי בתוכנית אם קאונטדאון ברשת Mnet (אנ').
בנובמבר 2016, אחרי שנה של פעילות מוגבלת, Happyface Entertainment הודיעו על התארגנות מחודשת של הלהקה תחת השם Dreamcatcher, עם שתי חברות נוספות: הנדונג וגאהיון. בראיון מאוחר יותר, המנכ"ל לי ג'ואון אמר שהוא מאמין ש-MINX נכשלה בגלל שבאותה תקופה היו יותר מדי קבוצות בנות קיי-פופ עם קונספט וסגנון מוזיקה "חמוד" ו"תמים". הוא הסביר שדרים קאצ׳ר נועדה להיות "קבוצת בנות בסגנון שלא היה קיים בקוריאה, קונספט של קבוצת בנות ש"לא קרה לעיתים קרובות מאוד" וכי המטרה של השקת דרים קאצ׳ר תהיה לעשות "מה שאחרים לא יעשו".
קריירה > 2017: הופעת בכורה מחודשת תחת השם Dreamcatcher

ב-27 ביולי הוציאה הלהקה את המיני-אלבום Prequel, עם הסינגל "Fly High". ב-13 בינואר הוציאה הלהקה את המיני אלבום Nightmare עם הסינגל "Chase Me". הלהקה זכתה לשבחי הביקורת ממבקרי מוזיקה ברחבי העולם על הסאונד הייחודי שלה, ששילב השפעות של מוזיקת רוק ומטאל. הסינגל "Chase Me" הגיע למקום ה-19 ברשימת שירי הקיי-פופ הטובים ביותר של בילבורד לשנת 2017. בנוסף, הלהקה הגיעה למקום השלישי ברשימת Billboard Best New K-Pop Acts בשנת 2017.
קריירה > 2018-2019: עלייה בפופולריות, התרחבות ליפן, סיבוב הופעות בינלאומי ראשון והכרה בינלאומית.

בפברואר הלהקה השלימה סיבוב הופעות (תחת השם - Fly High World Tour) בערים מרכזיות באירופה, והייתה ללהקת הבנות הקוריאנית הראשונה שעושה זאת. סיבוב ההופעות נמשך מ-14 בפברואר עד 25 בפברואר, והלהקה הופיעה בערים: לונדון, ליסבון, מדריד, אמסטרדם, ברלין, וורשה ופריז.
בחודש יולי, לאחר שקיימה הופעה בטוקיו, הלהקה חתמה עם חברת התקליטים היפנית Pony Canyon בשביל להרחיב את הפעילות ביפן. ב-11 בספטמבר 2019 הלהקה הוציאה לאור תחת אותו לייבל אלבום בשם The Beginning Of The End, עם כל הסינגלים הקודמים שלה בגרסה יפנית, בנוסף לשלושה שירים ייחודיים לאלבום. ב־31 באוגוסט 2021 סיימה הלהקה את ההתקשרות עם Pony Canyon.
קריירה > 2020-2021: טרילוגיית Summer Holiday ,Dystopia

ב-18 בפברואר הלהקה הוציאה את האלבום המלא הראשון שלה: Dystopia: The Tree of Language. האלבום נקרא על ידי מגזין הטיים כ"אחד האלבומים שהגדירו הכי טוב את שנת 2020 בקיי-פופ", והגדיר אותו כ"אלבום הכי טוב של דרים קאצ׳ר עד כה". כמו כן, האלבום דורג על ידי NME במקום ה-15 ברשימת "25 האלבומים הטובים באסיה" של שנת 2020.
ב-17 באוגוסט הוציאה הלהקה את המיני-אלבום Dystopia: Lose Myself - השני בטרילוגיה. האלבום נמכר ב-87,000 עותקים בקירוב. ב-26 בינואר 2021 יצא לאור האלבום האחרון בטרילוגיה: Dystopia: Road to Utopia. ב-30 ביולי 2021 הלהקה הוציאה לאור את האלבום Summer Holiday, שבתוך יומיים בלבד זינק למקום השישי ברשימת עשרת האלבומים הנמכרים באותו חודש, עם מכירות של כ-90,000 עותקים.
קריירה > 2022- הווה: טרילוגיית Apocalypse, וסיבוב הופעות נוסף

ב- 12 באפריל 2022 הוציאה הלהקה את אלבום הסטודיו השני שלה: Apocalypse: Save Us. האלבום דורג במקום הראשון באייטונס. ב-11 באוקטובר הוציאה הלהקה את המיני-אלבום השני בטרילוגיה: Apocalypse: Follow Us עם הסינגל 'VISION', שזכה להצלחה והגיע למקום הראשון באלבומים המובילים באייטונס ב-21 מדינות.
ב-24 במאי הלהקה הוציאה את המיני-אלבום השלישי בטרילוגיה: Apocalypse: From Us. ב־26 ביולי 2023 הודיעה הלהקה על סיבוב הופעות בארצות הברית וקנדה, שנקרא - Apocalypse: From Us World Tour.
ב-31 באוקטובר 2023 הלהקה הודיעה שתוציא לאור את המיני אלבום Villains ב-22 בנובמבר. זמן קצר אחרי צאתו, האלבום טיפס לראש מצעד האלבומים באייטונס בשבע מדינות: גרמניה, אוסטרליה, אוסטריה, מלזיה, נורווגיה, פולין ופורטוגל. כמו כן, האלבום הגיע למקום החמישי ב-22 מדינות נוספות. בנוסף, האלבום דורג במקום ה-15 בדירוג האלבומים של סירקל צ'ארט לחודש נובמבר.
ב- 14 בדצמבר 2023 הלהקה זכתה בתחרות "Asia Artist Awards", תחת קטגוריית "Best Choice Award".
ב־27 בדצמבר 2023 הודיעה הלהקה על סיבוב הופעות באירופה, תחת השם "Luck Inside 7 Doors World Tour", שיתקיים בפברואר 2024 בערים: ברצלונה, ורשה, לונדון, אופנבך ופריז.
בסוף יוני הלהקה הכריזה על הוצאת המיני-אלבום העשירי שלה, שיצא תחת השם [VirtuouS] ב-10 ביולי 2024, עם הסינגל המוביל JUSTICE.
ב-4 ביולי 2024 הלהקה הודיעה על המשכו של סיבוב ההופעות ‘Luck Inside 7 Doors’, שעתיד להתקיים בין ה-2 ל-24 בנובמבר בארה״ב.
ב-5 ביולי דרים קאצ׳ר קומפני יצאה בהודעה לתקשורת כי חברת הלהקה שיאון תפסיק את פעילותה בלהקה באופן זמני, עקב עומס, בעיות בריאות, וחרדה.
ב-11 ביולי יצא לאור הקליפ לשיר JUSTICE, והגיע ליותר משבע וחצי מיליון צפיות לאחר כיממה בלבד מצאתו.
השפעה מוזיקלית

מאז הקמתה מחדש בשנת 2017, דרים קאצ׳ר שמרה על צליל סאונד ייחודי של רוק ומטאל, לצד הקיי-פופ המקורי. הלהקה דיברה בהרחבה על כך שהרוק הוא "ליבת הזהות המוזיקלית שלהן". הסולנית, שיאון, הייתה פעילה בלהקת רוק בתיכון והיא ציינה בראיון את להקת הרוק היפנית One Ok Rock (אנ') כמקור ההשראה המוזיקלית שלה. חברת הלהקה ג׳יו ציינה את להקת המטאל היפנית "בייבי מטאל", את הקבוצה הקוריאנית "Fin.K.L" ואת הזמרת הקוריאנית "Jang Na-ra" כמקורות ההשראה שלה. לצד הרוק והמטאל הלהקה משלבת במוזיקה שלה מגוון רחב של סגנונות מוזיקליים, כגון R&B, טראנס, ג׳אז, ואף מוזיקה אלקטרונית וטכנו.
פילנתרופיה ומודעות סביבתית

הלהקה מקדמת את נושא המלחמה בהתחממות הגלובלית ושמירה על הסביבה, הן בחיים האישיים והן במוזיקה שלה, זאת בעיקר לאחר הוצאת האלבום Apocalypse: Save Us, שעוסק בנושא. בראיון הצהירו חברות הלהקה שהן ממעיטות ככל האפשר בשימוש בפלסטיק: באריזות פלסטיק, כפות פלסטיק ומקלות אכילה, וכן בהחלפת כוסות הפלסטיק בכוס שתייה רב פעמית. חברת הלהקה שיאון אף תרמה להצלת דולפינים שבתי הגידול שלהם זוהמו.
השיר "MAISON", מתוך האלבום Apocalypse: Save Us, עוסק בהתחממות הגלובלית ובזיהום הסביבתי, ופונה אל אלו שמעלימים עין, במכוון או לא, מה"אפוקוליפסה הסביבתית" ולמעשה נוטלים חלק באותו תהליך מתמשך שגורם לנזק לכדור הארץ. בשיר מוזכרות השורות הבאות (בתרגום חופשי):
האם זה לא מתחמם בצורה מוזרה? החוקים של הכוכב הזה יבשים כל כך. ממש כמו המצפון שלך
| --- | --- |
בקוריאנית (שפת המקור):  이상하게 덥지? 이 행성의 법칙  마치 말라가는 네 양심과 똑같지: באנגלית:  ?Isn't it strangely hot"  The laws of this planet, so dry  "Just like your conscience
חברות הלהקה

| שם במה | שם לידה | שם באנגלית | פעילה מ- | תאריך לידה | מקום לידה | תפקיד |
| --- | --- | --- | --- | --- | --- | --- |
| ג'יו | Kim Min Ji (김민지) | Lily Kim | 2014 | 17 במאי 1994 | דרום קוריאה טג׳אן, דרום קוריאה | מנהיגה, זמרת ורקדנית |
| סוהה | Kim Bo Ra (김보라) | Alice Kim | 2014 | 10 באוגוסט 1994 | דרום קוריאה צ׳נגוון, דרום קוריאה | זמרת, ראפרית ורקדנית |
| שיאון | Lee Si Yeon (이시연) | Monica Lee | 2014 | 1 באוקטובר 1995 | דרום קוריאה דאיגו, דרום קוריאה | סולנית מובילה |
| יומיאון | Kim Yoo Hyeon (김유현) | Rachel Kim | 2014 | 7 בינואר 1997 | דרום קוריאה אינצ׳ון, דרום קוריאה | זמרת |
| דמי | Lee Yu Bin (이유빈) | Emma Lee | 2014 | 7 במרץ 1997 | דרום קוריאה סיאול, דרום קוריאה | זמרת, ראפרית ורקדנית |
| הנדונג | Han Dong (韓東) | Della Han | 2017 | 26 במרץ 1996 | הרפובליקה העממית של סין ווהאן, סין | זמרת |
| גאהיון | Lee Ga Hyeon (이가현) | Lucy Lee | 2017 | 3 בפברואר 1999 | דרום קוריאה סונגאם, דרום קוריאה | זמרת וראפרית |
דיסקוגרפיה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אלבומי אולפן 2018: Dystopia: The Tree of Language  2019: The Beginning of the End  2021: Summer Holiday  2022: Apocalypse: Save Us |  מיני-אלבומים 2014: Why Did You Come to My Home (כ-MINX)  2017: Nightmare  2017: Fall Asleep in the Mirror  2021: Eclipse  2022: Apocalypse: Follow Us  2022: Apocalypse: From Us  2023: VillainS  2024: [VirtuouS] |  |  |  |  |  |  |
ראו גם

הגל הקוריאני
רולינג קוורץ
בייבי מטאל
נפת בעלבכ

| --- | --- |

 מדינה:  לבנון לבנון
 מחוז:  מחוז בעלבכ-אלהרמל
 בירת הנפה:  בעלבק
 שטח:  2,278 קמ"ר
 אוכלוסייה:  ‏
  ‑ בנפה:  387,935 (2017)
 קואורדינטות:  34°00′25″N 36°12′14″E﻿ / ﻿34.006944444444°N 36.203888888889°E﻿ / 34.006944444444; 36.203888888889 
 אזור זמן:  UTC +2
 he
 
נפת בעלבכ (בערבית: قضاء بعلبك) היא נפה מנהלית במחוז בעלבק-הרמל במזרח לבנון, ובה שוכנת בירת המחוז, העיר בעלבכ.
שטח

נפת בעלבכ היא הנפה הגדולה ביותר בשטחה, מבין הנפות בלבנון, בשטח כולל של 2,319 קמ"ר, 22.3% מכלל שטחה של לבנון (10,400 קמ"ר).
אוכלוסייה

ב-31 דצמבר 2017 חיו בנפה 387,935 איש, שהם כ-7% מכלל האוכלוסייה בלבנון (5,416,225 נפש).
מספר זה מהווה 84.7% מתוך כלל אוכלוסיית מחוז בעלבכ-הרמל (457,932 נפש).